
Iepirkumam piešķirts identifikācijas numurs LU MII 2024/15. 
Iepirkuma procedūras veids ir atklāts konkurss (turpmāk – Konkurss) saskaņā ar Publisko iepirkumu likumu.

Latvijas Universitātes Matemātikas un informātikas institūts (saīsinājumā – LU MII)
Adrese: Raiņa bulvāris 29, Rīga, LV–1459, Latvija
PVN reģ. Nr.LV90002111761
Piegādātājs – fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt iekārtas.
Pretendents – Piegādātājs, kurš ir iesniedzis piedāvājumu.

Publiskā iepirkuma Nolikuma izstrādi un piedāvājumu izvērtēšanu veic pasūtītāja izveidotā Iepirkuma komisija (turpmāk tekstā – Komisija), kas izveidota ar LU MII direktores 2023. gada 11. oktobra rīkojumu Nr. 28-v un ar šī rīkojuma 2023. gada 29. decembra grozījumiem Nr. 39-v.
Komisijas tiesības un pienākumi ir aprakstīti Nolikuma 5. sadaļā.
Informācijas apmaiņa starp Komisiju un ieinteresēto personu, un Pretendentu notiek elektroniski, konkursa nolikumā (turpmāk – Nolikumā) norādītajā kārtībā. Elektroniski veiktā saziņa uzskatāma par oficiālu saraksti, ja tā veikta, izmantojot elektronisko parakstu atbilstoši Elektronisko dokumentu likuma prasībām.
Komisijas kontaktpersona – Daina Godiņa, tālr. +371 26408141, e-pasts: iepirkumi@lumii.lv.

Nolikums, Nolikuma grozījumi un atbildes uz ieinteresēto piegādātāju jautājumiem ir brīvi un tieši elektroniski pieejams Elektronisko iepirkumu sistēmā (turpmāk – EIS) https://www.eis.gov.lv/EKEIS/Supplier/Organizer/552. Ieinteresētais Piegādātājs EIS e-konkursu apakšsistēmā Konkursa sadaļā var reģistrēties kā Nolikuma saņēmējs, ja tas ir reģistrēts EIS kā Piegādātājs. 
Informāciju par to, kā ieinteresētais Piegādātājs var reģistrēties par Nolikuma saņēmēju skatīt adresē https://www.eis.gov.lv/EIS/Publications/PublicationView.aspx?PublicationId=883.
Pretendenti ar Nolikumu var iepazīties un lejupielādēt to līdz 1.5.2. punktā minētajam piedāvājumu iesniegšanas termiņam.
Pretendenta pienākums ir sekot līdzi Komisijas sniegtajai papildu informācijai, kas tiek publicēta Pasūtītāja pircēja profilā, kur ir publicēts iepirkuma Nolikums.

Piedāvājumi jāiesniedz elektroniski EIS www.eis.gov.lv e-konkursu apakšsistēmā, izmantojot EIS e-konkursu apakšsistēmas piedāvātos rīkus, aizpildot šī Iepirkuma dokumentu sadaļā ievietotās formas. Pretendents nedrīkst veikt izmaiņas EIS e-konkursu apakšsistēmā šī iepirkuma dokumentu sadaļā publicēto veidlapu struktūrā, t.sk. dzēst vai pievienot rindas vai kolonnas.
Visi piedāvājumi iesniedzami līdz vietnes https://www.eis.gov.lv/EKEIS/Procurement/Edit/xxxxxx sadaļā “Iepirkuma termiņi” norādītajam piedāvājumu iesniegšanas termiņam. Pēc šī termiņa piedāvājumi netiks pieņemti. Piedāvājumā iekļautajiem dokumentiem jābūt sagatavotiem latviešu valodā. Ražotāja dokumentus Pretendents ir tiesīgs iesniegt angļu valodā. Citās valodās iesniegtajiem dokumentiem jāpievieno Pretendenta apliecināts tulkojums latviešu valodā, noformējot atbilstoši normatīvo aktu prasībām.
Iesniegto piedāvājumu Pretendents var papildināt vai grozīt tikai līdz piedāvājuma iesniegšanas termiņa beigām.
Ārpus EIS e-konkursu apakšsistēmas piedāvājumi netiks pieņemti.
Iesniegtie piedāvājumi tiks atvērti Elektronisko iepirkumu sistēmas e-konkursu apakšsistēmā tūlīt pēc 1.5.2. punktā minētā piedāvājumu iesniegšanas termiņa beigām. Iesniegto piedāvājumu atvēršanas procesam Pretendenti var sekot līdzi tiešsaistes režīmā EIS e-konkursu apakšsistēmā.
Piedāvājumu pārbaudi Komisija veic slēgtās sēdēs.

Piedāvājumu var iesniegt jebkura fziskā vai juridiskā persona, vai šādu personu apvienība jebkurā to kombinācijā, kas attiecīgi piedāvā tirgū piegādāt iepērkamās preces, un kura iesniegusi iepirkuma procedūras piedāvājumu atbilstoši 1.5. punkta prasībām.
Ja Pretendents ir piegādātāju apvienība, piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu, kurā noteikts, ka visi apvienības dalībnieki kopā un atsevišķi ir atbildīgi par iepirkuma līguma izpildi, un nosaukts galvenais dalībnieks, kurš ir pilnvarots parakstīt pieteikumu par piedalīšanos Atklātā konkursā, cenu piedāvājumu un citus dokumentus, saņemt un izdot rīkojumus apvienības dalībnieku vārdā, un ar kuru notiks visi maksājumi. Vienošanās dokumentā jānorāda katra piegādātāju apvienības dalībnieka veicamo darbu daļu iepirkuma līguma izpildē, papildus norādot arī katra piegādātāju apvienības dalībnieka veicamā darba apjomu procentos.

Papildu informācijas pieprasījumi un jautājumi ir jāiesniedz EIS e-konkursu apakšsistēmā Pasūtītāja pircēja profilā Konkursa sadaļā. 
Ja Piegādātājs ir laikus uzdevis jautājumu vai pieprasījis papildu informāciju, Komisija to sniedz saskaņā ar Nolikuma 5.3. punktu.
Pasūtītājs un ieinteresētie piegādātāji vai Pretendents ar informāciju apmainās Publisko iepirkumu likumā (turpmāk – PIL) noteiktajā kārtībā, izmantojot elektroniskos saziņas līdzekļus dokumentu, t.sk. ar elektronisko parakstu parakstīto, sūtīšanai un saņemšanai.

Serveru piegāde LU MII vajadzībām atbilstoši tehniskai specifikācijai. 

	Nosaukums
	CPV kods

	Serveri
	48820000-2 

Visu tehniskajā specifikācijā noteikto preču piegāde jānodrošina ne vēlāk kā 45 (četrdesmit piecas) dienu laikā no iepirkuma līguma abpusējas parakstīšanas dienas.
Preču piegādes vieta – Raiņa bulvāris 29, Rīga, LV–1459, Latvija.

Pasūtītājs par precēm veic norēķinu saskaņā ar abpusēji parakstītajiem pieņemšanas – nodošanas aktiem 10 (desmit) darbdienu laikā pēc izrakstītā rēķina saņemšanas.

Piedāvātās preces nedrīkst būt iepriekš lietotas, tajās nedrīkst būt iebūvētas lietotas vai atjaunotas komponentes. Viena nosaukuma precēm jābūt identiskām.
Piedāvātās preces ir jāpiegādā ražotāja rūpnīcas iepakojumā.
Precēm ir jāatbilst tehniskajām prasībām, kas noteiktas Nolikuma Pielikumā A (“Tehniskā specifikācija”).

Preces tiek piedāvātas ar Pretendenta piedāvājumā norādīto garantijas termiņu, kas iekļauts piedāvājuma cenā. 
Garantija stājas spēkā no preču pieņemšanas-nodošanas akta parakstīšanas dienas. 
Pretendents apņemas bez maksas piegādāt ražotāja informāciju par piegādāto preču ekspluatāciju un tehnisko apkopi. 

Ja Nolikuma tehniskajā specifikācijā ir norādīta konkrēta ražotāja produkcija vai norādes par specifisku izcelsmi, īpašu procesu, kas raksturo tikai kāda konkrēta piegādātāja preces, zīmolu, patentus vai specifiskus preču veidus, pretendents var piedāvāt ekvivalentas preces, norādot to piedāvājumā un papildinot piedāvājumu ar dokumentāciju, kas pamato to, ka piedāvātās preces ir ekvivalentas Nolikumā norādītajām.
Par ekvivalentu šī iepirkuma ietvaros tiek uzskatīta tāda programmatūra, kas ir ekvivalenta pieprasītajai gan pēc funkcionalitātes, gan tehniskajām iespējām, gan no lietotāja un programmatiskās saskarnes viedokļa (API – Application Programming Interface, datņu formāti, ieraksti utml.). Piedāvātajai programmatūrai jābūt arī ekonomiski ekvivalentai attiecībā uz izmaksām, kas varētu rasties programmatūras ieviešanas un lietošanas laikā. Funkcionalitāte tiek uzskatīta par ekvivalentu arī tad, ja piedāvātajai programmatūrai tā ir plašāka nekā pieprasītajai (tajā pašā laikā iekļaujot pieprasītās programmatūras funkcionalitāti pilnā apjomā). Gadījumā, ja tiek piedāvāta ekvivalenta programmatūra, tad pretendentam jānodrošina visu to izmantojošo darbinieku apmācība šīs programmatūras lietošanai, piedāvājuma cenā iekļaujot visas izmaksas, kas saistītas ar programmatūras ieviešanu, integrēšanu esošajā sistēmā, licencēšanu, un citus iespējamos izdevumus serveru garantijas laikā.

Datortehnikai un informācijas un komunikācijas tehnoloģiju (IKT) infrastruktūrai zaļā publiskā iepirkuma (turpmāk tekstā – ZPI) prasību piemērošana publiskajā iepirkumā ir obligāta, to nosaka Ministru kabineta 2017. gada 20. jūnija noteikumi Nr. 353 „Prasības zaļajam publiskajam iepirkumam un tā piemērošanas kārtība". 
Šajā iepirkuma procedūrā visām iepirkuma daļām ir noteikti šādi ZPI kritēriji:
GARANTIJA. Pretendents nodrošina vismaz trīs (serveriem – piecu) gadu garantiju, kas ir spēkā no produkta piegādes brīža. Šī garantija attiecas uz remontu vai nomaiņu un ietver pakalpojumu līgumu ar produkta aizvešanas un atvešanas vai remonta uz vietas iespēju.
REZERVES DAĻU NEPĀRTRAUKTA PIEEJAMĪBA. Piegādātājam vai ražotājam Līgumā ir jāgarantē, ka rezerves daļas būs pieejamas vismaz trīs gadus pēc preces ražotāja vai piegādātāja noteiktā garantijas termiņa beigām.
Papildu ZPI kritēriji ir norādīti iepērkamo preču tehniskajā specifikācijā (skat. Pielikumu A “Tehniskā specifikācija”).
ZPI kritēriji tiek izmantoti saimnieciski izdevīgākā piedāvājuma noteikšanā (skat. 4. nodaļu “Piedāvājumu vērtēšana”).

Pretendents drīkst iesniegt tikai vienu piedāvājuma variantu. 
Iepirkuma apjoms nav sadalīts daļās. 

Piedāvājums jāiesniedz elektroniski EIS e-konkursu apakšsistēmā, izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas.
Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā Pretendents ir atbildīgs par dokumenta atvēršanas un nolasīšanas iespējām – Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz Pasūtītājam derīga elektroniska atslēga un parole šifrētā dokumenta atvēršanai.


Iesniedzamie dokumenti:
	Nr.p.k.
	Prasība
	Iesniedzamais dokuments*

	I
	Vispārīgi

	1.
	Tehniskais piedāvājums atbilstoši EIS e-konkursu apakšsistēmā šā iepirkuma sadaļā publicēto formu
	Atbilstoši Pielikuma A (“Tehniskā specifikācija”) pievienotajai formai

Jāsniedz piedāvāto preču detalizēts apraksts atbilstoši tehniskajā specifikācijā pieprasītajiem parametriem un tiem attiecinātajām prasībām, norādot preces ražotāju un modeli, vai citus datus, kas ļauj identificēt preci. 


	2.
	Pretendenta pieteikums dalībai Konkursā saskaņā ar EIS e-konkursu apakšsistēmā šā iepirkuma sadaļā publicēto formu
	Atbilstoši Pielikums B (“Pretendenta pieteikuma paraugs”) pievienotajai formai

	3.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.
	Par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra datubāzē. 
Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas datumu, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	4.
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma dalībai Iepirkumā oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Par Latvijas Republikā reģistrētu Pretendentu pārstāvja, kas parakstījis piedāvājuma dokumentus, pārstāvības (paraksta) tiesības, Komisija pārliecināsies Uzņēmumu reģistra datubāzē. 
Citos gadījumos iesniedzams dokuments, kas apliecina Pretendenta pārstāvja, kurš paraksta pieteikuma dokumentus, pārstāvības (paraksta) tiesības.

	5.
	Ja pretendents ir ārvalstīs reģistrēts vai pastāvīgi dzīvojoša persona, tas ir apliecinājis PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minēto izslēgšanas nosacījumu neesamību.
	Pretendents iesniedz attiecīgās ārvalsts kompetentās institūcijas izziņu vai citu dokumentu, kas apliecina PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minēto izslēgšanas nosacījumu neesamību. 

Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

Attiecībā uz Latvijas Republikā reģistrētu Pretendentu, Komisija pārbaudi veiks PIL noteiktajā kārtībā.

	6.
	Cenu piedāvājums atbilstoši EIS e-konkursu apakšsistēmā šā iepirkuma sadaļā publicēto formu 
	Pretendents iesniedz cenu piedāvājumu atbilstoši EIS e-konkursu apakšsistēmā šā iepirkuma dokumentu sadaļā publicētajai Pielikuma C (“Cenu piedāvājuma paraugs”) noteiktajai formai, aizpildot atbilstošās cenu piedāvājuma formas ailes.

Cenu piedāvājumā Pretendents cenas norāda EUR ar ne vairāk kā 2 zīmēm aiz komata.
Piedāvātajās preču cenās Pretendents iekļauj:
- piedāvātās preces vērtību,
- visus valsts un pašvaldību noteiktos nodokļus un nodevas, izņemot pievienotās vērtības nodokli (PVN),
- citas izmaksas, kas izriet no tehniskās specifikācijas un ir saistītas ar līguma izpildi un preču garantiju,
- visus iespējamos riskus, kas ir saistīti ar tirgus cenu svārstībām plānotajā iepirkuma līguma izpildes laikā.

	7.
	Apliecinājums par pieredzi
	Pretendentam jāiesniedz apliecināta informācija par Pretendenta pieredzi vismaz 2 (divās) iepirkuma priekšmetam atbilstoša veida preču piegādēs ne vairāk kā pēdējo 3 (trīs) kalendāro gadu laikā, norādot pasūtītāju, aparatūras vai iekārtu tipu (modeli), skaitu, kopējās izmaksas, kā arī saņēmēja kontaktpersonu. Informācija jāiesniedz saskaņā ar Pielikumu D

	II
	Paredzams, ka zemāk uzskaitītos dokumentus Pretendents iesniegs tikai noteiktos gadījumos

	1.
	Ja Pretendents ir paredzējis līguma izpildē iesaistīt apakšuzņēmējus, tad tas norāda visus apakšuzņēmējus, kuru sniedzamo pakalpojumu vērtība ir vismaz 10 000 EUR, un tiem nododamās Iepirkuma līguma daļas.
	Pretendents iesniedz aizpildītu Pielikumu E apakšuzņēmēju sarakstu, pievienojot apakšuzņēmēja apliecinājuma, ka gadījumā, ja Pretendentam tiks piešķirtas līguma slēgšanas tiesības, tas piedalīsies līguma izpildē norādītajā apjomā.

	2.
	Ja konkrētā līguma izpildē Pretendents balstās uz citu personu saimnieciskajām un finansiālajām iespējām, neatkarīgi no savstarpējo attiecību tiesiskā rakstura, tad šīs personas ir solidāri atbildīgas par iepirkuma līguma izpildi.


	Informācija atbilstoši Nolikuma pielikumam B. 
Personas, uz kuras tehniskajām un profesionālajām iespējām Pretendents balstās, rakstisks apliecinājums vai vienošanās par piedalīšanos Iepirkumā, kā arī apliecinājums vai vienošanās nodot Pretendenta rīcībā Iepirkuma līguma izpildei nepieciešamos resursus gadījumā, ja ar Pretendentu tiek noslēgts Iepirkuma līgums, norādot kādi resursi un kādā veidā tiks nodoti Iepirkuma līguma izpildei.

	3.
	Ja piedāvājumu iesniedz piegādātāju apvienība, pieteikuma dokumenti ir parakstīti atbilstoši piegādātāju savstarpējās vienošanās nosacījumiem.
Piegādātāju apvienībai 15 darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums

	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. 
Vienošanās iekļauj šādu informāciju:
· piegādātāju apvienības dibināšanas mērķis un vienošanās spēkā esamības termiņš;
· katra apvienības dalībnieka paredzamā Iepirkuma līguma daļa, tiesības un pienākumi;
· informācija par piegādātāju apvienības vadošo dalībnieku;
· pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā;
apliecinājums, ka piegādātāju apvienība 15 darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas un pēc lēmuma par Iepirkuma līguma slēgšanas tiesību piešķiršanu spēkā stāšanās izveidosies pēc savas izvēles atbilstoši noteiktam juridiskam statusam vai noslēgs sabiedrības līgumu.

Ja ārvalstu Pretendents ir personu apvienība vai personālsabiedrība, piedāvājumam jāpievieno visi norādītie dokumenti par katru šīs apvienības dalībnieku.


	III
	Eiropas vienotais iepirkuma procedūras dokuments (EVIPD)

	
	Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

	Ja Pretendents ir izvēlējies iesniegt EVIPD, lai apliecinātu, ka tas atbilst noteiktajām atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par Iepirkuma līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR. Personu apvienība iesniedz atsevišķu EVIPD par katru tās dalībnieku. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza[footnoteRef:1]. [1:  EVIPD pieejams tīmekļvietnē: http://espd.eis.gov.lv/  ] 

Komisija rīkojas PIL 49. pantā noteiktajā kārtībā.


Sagatavojot piedāvājumu, Pretendents ievēro, ka:
Pretendenta pieteikums, tehniskais un cenu piedāvājums jāaizpilda elektroniski, atsevišķos dokumentos, ar Microsoft Office rīkiem lasāmā formātā.
Piedāvājums jāiesniedz latviešu valodā. Ražotāja dokumentus Pretendents ir tiesīgs iesniegt angļu valodā. Citās valodās iesniegtajiem dokumentiem jāpievieno Pretendenta apliecināts tulkojums latviešu valodā, noformējot atbilstoši normatīvo aktu prasībām.
Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šī normatīvā akta prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
Informāciju, kas ir komercnoslēpums atbilstoši Komerclikuma 19. pantam vai tā uzskatāma par konfidenciālu informāciju, Pretendents atsevišķi norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.
Iesniedzot piedāvājumu, Pretendents paraksta piedāvājumu ar EIS piedāvāto elektronisko parakstu. Pieteikumu paraksta Pretendentu pārstāvēt tiesīgā persona. Gadījumā, ja piedāvājumu paraksta Pretendenta pilnvarota persona, piedāvājumam jāpievieno pilnvara.
Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

Pasūtītājs neizskata Pretendenta piedāvājumu un izslēdz pretendentu no turpmākās dalības iepirkuma izvērtēšanā, ja uz Pretendentu attiecas PIL 42. panta otrajā daļā (izņemot 8. un 9. punktu) minētie izslēgšanas gadījumi un Pretendents nav nodrošinājis uzticamības atjaunošanu saskaņā ar PIL 43. pantu.
Pasūtītājs pārbaudi par Nolikuma 3.3.1.punktā minētajiem izslēgšanas nosacījumiem veic PIL 42. un 43. pantā noteiktajā kārtībā. Papildus tiek pārbaudīts, vai uz Pretendentu attiecināmi Starptautisko un Latvijas Republikas Nacionālo sankciju likuma 11.1 panta nosacījumi.

Komisija veic piedāvājumu noformējuma pārbaudi un Pretendentu atlasi slēgtā sēdē, kuras laikā Komisija pārbauda piedāvājumu atbilstību Nolikumā noteiktajām prasībām.
Pretendenta piedāvājums tiek noraidīts un netiek tālāk izvērtēts, ja komisija konstatē, ka:
Pretendenta piedāvājumā pastāv neatbilstība Nolikuma 3.2. punkta prasībām, kas neļauj objektīvi identificēt Pretendentu un piedāvājuma saturu;
Pretendents neatbilst kādai no Nolikuma 3.2.3. punkta prasībām.
Ja iesniegtajos dokumentos ietvertā informācija par Pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
Ja atklājas, ka Pretendents sniedzis nepatiesu vai maldinošu informāciju, Komisija to izslēdz no Pretendentu saraksta.

Komisija veic tehnisko piedāvājumu pārbaudi slēgtā sēdē, kuras laikā Komisija pārbauda katra atlasi izturējušā Pretendenta tehniskā piedāvājums atbilstību Pielikuma A (“Tehniskā specifikācija”) prasībām.
Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā piedāvājumā iekļautā informācija.
Komisijas sekretārs apkopo vienā tehnisko piedāvājumu pārbaudes tabulā komisijas locekļu vērtējumu. 
Ja kādā no vērtējuma pozīcijām Komisijas locekļu vērtējumi atšķiras, Komisija ņem vērā vairākuma vērtējumu. 
Ja Komisijas locekļu vērtējumi sadalās vienādi, izšķirošais ir Komisijas priekšsēdētāja vērtējums.
Ja saskaņā ar kopējo tehnisko piedāvājumu atbilstības tabulu Pretendenta piedāvājums atbilst ne visām Nolikumā norādītajām tehniskās specifikācijas prasībām, Komisija Pretendentu izslēdz no turpmākās dalības iepirkuma procedūrā.

[bookmark: _Toc428370491][bookmark: _Toc445734929][bookmark: _Toc445735025][bookmark: _Toc445979974][bookmark: _Toc445980020][bookmark: _Toc446341274][bookmark: _Toc446490991][bookmark: _Toc446491038][bookmark: _Toc474418092][bookmark: _Toc474421733][bookmark: _Toc508120281][bookmark: _Toc510690150][bookmark: _Toc6384988][bookmark: _Toc6385044][bookmark: _Toc6410182][bookmark: _Toc7679479][bookmark: _Toc7679580][bookmark: _Toc175833133]Cenu piedāvājumu vērtēšana un saimnieciski visizdevīgākā piedāvājuma noteikšana
[bookmark: _Ref75447354]
Komisija veic cenu piedāvājumu pārbaudi slēgtā sēdē.
Piedāvājumu vērtēšanā Komisija pārbauda un salīdzina to Pretendentu piedāvājumu cenas, kuri izturējuši piedāvājuma noformējuma, Pretendentu atlases un tehniskā piedāvājuma atbilstības pārbaudes.
Piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja piedāvājumā konstatēta aritmētiska kļūda, tad Komisija šīs kļūdas izlabo. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
Komisijas sekretārs, ņemot vērā konstatēto aritmētisko kļūdu labojumu, sagatavo cenu piedāvājuma apkopojuma tabulu, katrā iepirkuma daļā sarindojot piedāvājumus no piedāvājuma ar zemāko cenu līdz piedāvājumam ar augstāko cenu.
[bookmark: _Ref201122674]Komisija novērtē cenu piedāvājumu atbilstību Pasūtītāja noteiktajiem iepirkuma procedūras cenu griestiem, ja tādi tikuši noteikti.
[bookmark: _Ref201122676]Ja piedāvājumu vērtēšanas laikā Komisija konstatē, ka Pretendents piedāvā preces par ievērojami zemāku cenu, nekā piedāvā pārējie Pretendenti, tā pārbauda, vai Pretendenta piedāvājums nav nepamatoti lēts, Komisija pirms šā piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem. 
[bookmark: _Toc263935301]Ja Komisija konstatē, ka konkrētais piedāvājums varētu būt nepamatoti lēts, Komisija pirms šāda piedāvājuma iespējamas noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot PIL 53. pantā noteikto kārtību un paredzētās iespējas.
Pasūtītājs, konsultējoties ar Pretendentu, izvērtē tā sniegtos skaidrojumus. Pasūtītājam ir tiesības pieprasīt, lai Pretendents iesniedz izdrukas no Valsts ieņēmumu dienesta elektroniskās deklarēšanas sistēmas par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests. 
Pasūtītājs noraida piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteiktu pienākumu ievērošanu.
Ja pasūtītājs konstatē, ka piedāvājums ir nepamatoti lēts tāpēc, ka Pretendents saņēmis komercdarbības atbalstu, piedāvājumu pēc konsultācijām ar Pretendentu var noraidīt, tikai pamatojoties uz to, ka Pretendents nevar pasūtītāja noteiktā saprātīgā termiņā pierādīt, ka saņemtais komercdarbības atbalsts ir saderīgs ar iekšējo tirgu atbilstoši Līguma par Eiropas Savienības darbību 107. pantam. Ja pasūtītājs noraida piedāvājumu šā iemesla dēļ, tas informē Eiropas Komisiju un Iepirkumu uzraudzības biroju par piedāvājuma noraidīšanu un noraidīšanas iemeslu.
Ja piedāvājums tiek atzīts par nepamatoti lētu, tad Pretendents tiek izslēgts no turpmākās dalības iepirkuma procedūrā. 
Pēc cenu piedāvājumu atbilstības pārbaudes Komisija nosaka saimnieciski visizdevīgāko piedāvājumu, piešķirot punktus saskaņā ar 4.4.14. punktā aprakstītajiem kritērijiem.
Maksimāli iegūstamais punktu skaits ir 100.
Katra piedāvājuma saimnieciskais izdevīgums tiek noteikts pēc šādiem kritērijiem:
	 Nr. p.k.
	Vērtēšanas kritērijs
	Maksimālais punktu skaits

	1.
	Cena
Maksimālais punktu skaits tiek piešķirts piedāvājumam ar zemāko piedāvāto kopējo cenu EUR, bez PVN.
Pārējiem piedāvājumiem punkti tiek aprēķināti pēc formulas:
, kur
C – pretendenta iegūtais punktu skaits ar precizitāti līdz 2 (diviem) cipariem aiz komata;
 – zemākā piedāvātā cena;
 – pretendenta piedāvātā;

	2.
	Ekomarķējuma esamība
Lai piedāvājums saņemtu maksimālos punktus, par atbilstīgiem tiks uzskatīti izstrādājumi, kam ir kāds no “ENERGY STAR”, “EPEAT”, “TCO”, “EU Ecolabel” vai tiem līdzvērtīgs ekomarķējums. Lai piedāvājums saņemtu maksimālos punktus, pietiek ar viena no norādītajiem ekomarķējumiem esamību. Pretendenta pienākums ir norādīt atbilstošu vietni vai citu informācijas avotu, kas piedāvātajam izstrādājumam pierāda ekomarķējuma esamību.
	3


Iepirkuma komisijas locekļi individuāli vērtē katru piedāvājumu un aizpilda Pretendentu vērtēšanas kritēriju tabulas. Iepirkuma komisijas sekretārs vērtējumus apkopo vienā tabulā, kurā norāda arī katra Pretendenta iegūto vidējo punktu skaitu (summējot Iepirkuma komisijas locekļu piešķirtos punktus un dalot ar Iepirkuma komisijas locekļu skaitu, kuri piedalījās piedāvājuma vērtēšanā).
Punktu skaitu matemātiski noapaļo līdz divām zīmēm aiz komata.
Par saimnieciski visizdevīgāko piedāvājumu Komisija atzīs tā Pretendenta piedāvājumu, kurš būs ieguvis vislielāko punktu kopskaitu no tiem piedāvājumiem, kas nav izslēgti no dalības iepirkuma procedūrā visu Nolikumā minēto pārbaužu rezultātā.
Ja vairāku piedāvājumu novērtējums ir vienāds, par saimnieciski visizdevīgāko piedāvājumu Komisija atzīs tā Pretendenta piedāvājumu, kuram kritērijā “Cena” piešķirts augstāks punktu skaits.
Gadījumā, ja pretendentu piedāvātās līgumcenas pārsniegs pasūtītājam pieejamo finansējumu, Komisija ir tiesīga lemt par apjoma izmaiņām un līguma slēgšanas tiesību piešķiršanu par samazinātu apjomu, nemainot pretendenta piedāvātās vienību cenas.
Komisija, ņemot vērā kopējās vērtēšanas rezultātus un saņemtās izziņas un/vai apliecinājumus, pieņem lēmumu:
par iepirkuma procedūras uzvarētāju, kam piešķiramas tiesības slēgt iepirkuma līgumu,
par iepirkuma procedūras izbeigšanu, neizvēloties nevienu piedāvājumu.
Atbilstoši Ministru Kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 229. punktā noteiktajiem gadījumiem Pasūtītājs var izbeigt iepirkuma procedūru, savukārt saskaņā ar šo noteikumu 230. punktu Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums. 

5. [bookmark: _Toc428370492][bookmark: _Toc445734930][bookmark: _Toc445735026][bookmark: _Toc445979975][bookmark: _Toc445980021][bookmark: _Toc446341275][bookmark: _Toc446490992][bookmark: _Toc446491039][bookmark: _Toc474418093][bookmark: _Toc474421734][bookmark: _Toc508120282][bookmark: _Toc510690151][bookmark: _Toc6384989][bookmark: _Toc6385045][bookmark: _Toc6410183][bookmark: _Toc7679480][bookmark: _Toc7679581][bookmark: _Toc175833134]KOMISIJAS TIESĪBAS UN PIENĀKUMI

5.1. Komisijas sēdes un sanāksmes protokolē Komisijas sekretārs. Protokolu paraksta Komisijas priekšsēdētājs, locekļi un sekretārs. Ja kāds no Komisijas locekļiem nepiekrīt protokolā fiksētajiem secinājumiem un lēmumiem, viņam ir tiesības izteikt savu īpašo viedokli, kas tiek pievienots protokolam. Katra iepirkuma vērtēšanā piedalās tikai tie komisijas locekļi, kas parakstījuši apliecinājumu par neieinteresētību.
5.2. Komisija savas kompetences ietvaros slēgtās sēdēs pieņem lēmumus, kā arī veic citas darbības saskaņā ar nolikumu.
5.3. Ja ieinteresētā persona ir laikus pieprasījusi papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Komisija sagatavo rakstisku atbildi un nosūta to jautājuma uzdevējam pa e-pastu, kā arī publicē to savā pircēja profilā, kurā pieejami iepirkuma procedūras dokumenti. Pretendentam ir tiesības saskaņā ar PIL 68. panta trešo daļu iesniegt iesniegumu par atklāta konkursa nolikumā un paziņojumā par līgumu iekļautajām prasībām Iepirkumu uzraudzības birojam ne vēlāk kā 7 dienas pirms tam, kad beidzas piedāvājumu iesniegšanas termiņš. 
5.4. Komisijas sēdes sasauc Komisijas priekšsēdētājs vai viņa prombūtnes laikā priekšsēdētāja vietnieks. Komisija ir lemttiesīga, ja sēdē piedalās vismaz divas trešdaļas no Komisijas locekļiem. Komisija lēmumus pieņem balsojot. Lēmums skaitās pieņemts, ja par to nobalso vismaz puse no sēdes dalībnieku skaita. Ja balsis ‘par’ un ‘pret’ sadalās vienādi, tad izšķiroša ir Komisijas priekšsēdētāja balss.
5.5. Komisijai ir tiesības pieaicināt Komisijas darbā ekspertus ar padomdevēja tiesībām, kuri paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta Pretendenta izvēlē vai darbībā.
5.6. [bookmark: _Ref283115213]Pasūtītājs paziņojumu par Komisijas lēmumu rakstiski nosūta visiem Pretendentiem 3 (trīs) darba dienu laikā no lēmuma pieņemšanas. 
5.7. Komisija sagatavo iepirkuma procedūras ziņojumu par iepirkuma procedūru un publicē to Pasūtītāja profilā piecu darbdienu laikā pēc lēmuma pieņemšanas par iepirkuma procedūras rezultātiem.
5.8. 10 darbdienu laikā pēc tam, kad noslēgts iepirkuma līgums vai pieņemts lēmums par iepirkuma procedūras izbeigšanu vai pārtraukšanu, Pasūtītājs saskaņā ar PIL 29. pantu sagatavo un iesniedz publicēšanai Iepirkumu uzraudzības birojam paziņojumu par līguma slēgšanas tiesību piešķiršanu. 
5.9. Ja Komisija pieņem lēmumu slēgt iepirkuma līgumu, tad situācijā, kad nepastāv tiesiski šķēršļi iepirkuma līguma noslēgšanai, Pasūtītājs izraudzītajam Pretendentam nosūta uzaicinājumu līguma slēgšanai saskaņā ar Nolikuma pielikumā esošo līguma projektu un izraudzītā Pretendenta piedāvājumu. 
5.10. Ja Komisija pieņem lēmumu slēgt iepirkuma līgumu, tad Pasūtītājs iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojā nav likuma noteiktajā kārtībā iesniegts iesniegums par iepirkuma procedūras pārkāpumiem. Nogaidīšanas termiņš ir 10 dienas pēc dienas, kad 5.9. punktā minētā informācija nosūtīta visiem Pretendentiem elektroniski, izmantojot drošu elektronisko parakstu, un papildus viena darbdiena.
5.11. Iepirkuma līgumu var slēgt, neievērojot nogaidīšanas termiņu, ja vienīgajam Pretendentam ir piešķirtas līguma slēgšanas tiesības un nav Pretendentu, kuri būtu tiesīgi iesniegt iesniegumu par iepirkuma procedūras pārkāpumiem. 
5.12. Līguma projekts ir pievienots Pielikumā D (“Iepirkuma līguma projekts”). Iesniedzot piedāvājumu, Pretendents piekrīt visiem Nolikuma un iepirkuma līguma noteikumiem un apņemas tos pildīt.
5.13. Iepirkuma līgumu slēdz uz Pretendenta piedāvājuma pamata un saskaņā ar Nolikuma noteikumiem.
5.14. Iepirkuma līgums starp Pasūtītāju un iepirkuma procedūras uzvarētāju tiks noslēgts PIL 60. pantā noteiktajā kārtībā.
5.15. Gadījumā, ja Pretendents, kuram piešķirtas tiesības slēgt Iepirkuma līgumu, atsakās to slēgt vai nenoslēdz to paredzētajā termiņā, Komisija var piedāvāt slēgt iepirkuma līgumu nākamajam Pretendentam, kurš ir iesniedzis nākamo saimnieciski izdevīgāko piedāvājumu – piedāvāto zemāko cenu un ir izturējis visas nolikumā noteiktās pārbaudes (tajā skaitā arī 4.4.5.punktā noteikto pārbaudi). Ja nākamais Pretendents atsakās līgumu slēgt, Komisija pieņem lēmumu pārtraukt iepirkuma procedūru, neizvēloties nevienu piedāvājumu.

6. [bookmark: _Toc428370493][bookmark: _Toc445734931][bookmark: _Toc445735027][bookmark: _Toc445979976][bookmark: _Toc445980022][bookmark: _Toc446341276][bookmark: _Toc446490993][bookmark: _Toc446491040][bookmark: _Toc474418094][bookmark: _Toc474421735][bookmark: _Toc508120283][bookmark: _Toc510690152][bookmark: _Toc6384990][bookmark: _Toc6385046][bookmark: _Toc6410184][bookmark: _Toc7679481][bookmark: _Toc7679582][bookmark: _Toc175833135]PRETENDENTU TIESĪBAS UN PIENĀKUMI

6.1. Piedalīšanās iepirkuma procedūrā ir Pretendenta brīvas gribas izpausme. Iesniedzot savu piedāvājumu dalībai, Pretendents visā pilnībā pieņem un gatavs pildīt visas Nolikumā ietvertās prasības, normas un noteikumus. Pretendents apzinās, ka jebkurš piedāvājumā iekļautais nosacījums, kas ir pretrunā ar Nolikumu vai neatbilst tā noteikumiem, var būt par iemeslu piedāvājuma noraidīšanai.
6.2. Pretendenta pienākums ir iesniegt piedāvājumu elektroniska dokumenta veidā atbilstoši Atklāta konkursa Nolikuma prasībām.
6.3. Pretendenta pienākums ir rakstiskā veidā sniegt atbildes Komisijas norādītajā termiņā uz Komisijas uzdotajiem jautājumiem un sniegt skaidrojumus par piedāvājumu saskaņā ar PIL 41. pantā noteikto.
6.4. Pretendents var izmainīt vai atsaukt piedāvājumu pēc tā iesniegšanas tikai līdz piedāvājuma iesniegšanas termiņa beigām. 
6.5. Katram Pretendentam ir tiesības pārsūdzēt Komisijas pieņemto lēmumu PIL noteiktajā kārtībā.
6.6. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta. Pretendenta iesniegtais piedāvājums pēc iepirkuma procedūras noslēguma netiek atgriezts atpakaļ Pretendentam.

Pielikumā:
Pielikums A. Tehniskā specifikācija .
Pielikums B. Pretendenta pieteikuma paraugs.
Pielikums C. Cenu piedāvājuma paraugs.
Pielikums D. Pretendenta pieredze.
Pielikums E. Apakšuzņēmēju saraksts.
[bookmark: _Toc175833136][bookmark: _Toc6406674]
PIELIKUMS A – Tehniskā specifikācija 
[bookmark: _Toc158973495](pēdējais tehniskās specifikācijas aktualizācijas datums 29.08.2024.)
[bookmark: _Toc175833137]1.  Augstas veiktspējas datu glabāšanas serveris

Preces piegādes apjoms – 2 gab. 

Piedāvātā servera ražotājs: (Pretendents norāda piedāvājumā)
Piedāvātā servera modelis: (Pretendents norāda piedāvājumā)
Piedāvātā servera modeļa tehniskā dokumentācija: (Pretendents norāda mājaslapas adresi) 
Informācija par ekomarķējumu: (Pretendents norāda mājaslapas adresi)

Tehniskie parametri*:
	N.p.k.
	Komponente
	Prasības
	Piedāvātā specifikācija

	1.1. 

	Procesors
	Divi AMD EPYC 7003 arhitektūras vismaz 64 kodolu, vismaz 2.00GHz un vismaz 256MB kešatmiņas procesori; kopā vismaz 128 kodoli.
Pretendentam jānorāda procesoru modelis un ražotājs.
	

	1.2. 
	Operatīvā atmiņa
	Ne mazāk kā 2TB: PC4-25600 3200MHz DDR4 ECC RDIMM
	

	1.3. 
	Diski (M.2)
	Divi vismaz 3.5TB (katrs; kopā vismaz 7TB) M.2 PCIe 4.0 x4 NVMe 110mm SSD, lasīšanas IOPS vismaz 735000, rakstīšanas IOPS vismaz 160000, lasīšanas ātrums vismaz 5000 MB/s, rakstīšanas ātrums vismaz 2500 MB/s.
	

	1.4. 
	Diski (U.2/U.3)
	Seši vismaz 15TB katrs (kopā vismaz 90TB) U.2/U.3 PCIe 4.0 x4 NVMe 15mm SSD, vismaz 1 DWPD, lasīšanas IOPS vismaz 1100000, rakstīšanas IOPS vismaz 170000, lasīšanas ātrums vismaz 6700 MB/s, rakstīšanas ātrums vismaz 4000 MB/s.
	

	1.5. 
	GPU
	Astoņi NVIDIA HGX A100 80GB SXM4 vai veiktspējas ziņā līdzvērtīgi grafiskie procesori (kopējais atmiņas apjoms: vismaz 640GB) ar 3. paaudzes NVLink (vai līdzvērtīgu) savstarpējo savienojumu.
	

	1.6. 
	Ethernet tīkls
	Vismaz divi 10 Gb/s Ethernet porti (RJ45).
	

	1.7. 
	Barošana
	Vismaz 4 gab. vismaz 2200 W Titanium klases rezervēti ("redundant") (vismaz 3+1) barošanas bloki.
	

	1.8. 
	Konstrukcija
	Rack-mount, 4U
	

	1.9. 
	Operētājsistēma
	Bez operētājsistēmas
	

	1.10. 
	Garantija
	Servera ražotāja nodrošināta vismaz 5 gadu garantija, kas attiecas uz visām sistēmas komponentēm un ietver vismaz 3 gadu “cross-shipment” vai līdzvērtīgu garantijas servisu visām sistēmas komponentēm.
	

	1.11. 
	Sertifikācija
	Piedāvātā servera modelis ir norādīts piedāvāto GPU karšu ražotāja dokumentācijā (mājaslapā) kā sertificēts darbam ar piedāvātajiem GPU **). 
	


*) Tehniskajām prasībām atbilst ražotāja “SuperMicro” modelis AS-4124GO-NART (https://www.supermicro.com/en/Aplus/system/4U/4124/AS-4124GO-NART.cfm). Skat arī Nolikuma 2.6.  punktu “Ekvivalenti”.
**) NVIDIA gadījumā: https://docs.nvidia.com/ngc/ngc-deploy-on-premises/nvidia-certified-systems/index.html#nvidia-certified-systems-list
[bookmark: _Toc6406699]
2. Augstas veiktspējas datu glabāšanas serveris

Preces piegādes apjoms – 2 gab.

Piedāvātā servera ražotājs: (Pretendents norāda piedāvājumā)
Piedāvātā servera modelis: (Pretendents norāda piedāvājumā)
Piedāvātā servera modeļa tehniskā dokumentācija: (Pretendents norāda mājaslapas adresi) 
Informācija par ekomarķējumu: (Pretendents norāda mājaslapas adresi)

Tehniskie parametri*:
	N.p.k.
	Komponente
	Prasības
	Piedāvātā specifikācija

	2.1.

	Procesors
	Viens vismaz 16 kodolu, vismaz 32 pavedienu, vismaz 24MB kešatmiņas procesors ar veiktspēju vismaz 29300 punkti, atspoguļotu vietnē https://www.cpubenchmark.net.
Pretendentam jānorāda procesora modelis un ražotājs.
	

	2.2.
	Operatīvā atmiņa
	Vismaz 512GB: PC4-25600 3200MHz DDR4 ECC RDIMM (8x vismaz 64GB moduļi)
	

	2.3
	Sistēmas diski
	Divi vismaz 240GB (katrs) SATA3 2.5" SSD, vismaz 6Gb/s, vismaz 1 DWPD. Abi sistēmdiski ir pieslēgti pie viena mikroshēmojuma (“chipset”), kas nodrošina RAID-1 režīmu.
	

	2.4.
	Perifērie diski
	Vismaz divas “hot-swap” 2.5" NVMe ligzdas, kurās katrā ir instalēts vismaz 3.2TB (kopā vismaz 6.4TB) NVMe PCIe 4.0 x4 TLC U.2/U.3 15mm SSD, vismaz 3 DWPD.
	

	2.5.
	Datu diski
	Iebūvēti “hot-swap” vismaz 36 vismaz 22TB katrs (kopā vismaz 792TB) SAS3 3.5" HDD, vismaz 12 Gb/s, vismaz 7200 RPM, vismaz 512MB kešatmiņa.
Visi datu diski ir pieslēgti kontrolierim (HBA), kas ir bez savas kešatmiņas un BBU vai ekvivalentiem risinājumiem un darbojas IT režīmā.
	

	2.6.
	Ethernet tīkls
	Vismaz divi 10 Gb/s Ethernet porti (RJ45). Viens IPMI ports (RJ45).
	

	2.7.
	Barošana
	Dublējoši (“redundant”) vismaz 1200W Titanium klases barošanas bloki.
	

	2.8.
	Konstrukcija
	Statnē montējams (“rack-mount”), 4U
	

	2.9
	Operētājsistēma
	Bez operētājsistēmas
	

	2.10.
	Garantija
	Servera ražotāja nodrošināta vismaz 5(piecu) gadu garantija, kas attiecas uz visām sistēmas komponentēm un ietver vismaz 5(piecu) gadu pārsūtīšanas (“cross-shipment”) vai līdzvērtīgu garantijas servisu visām sistēmas komponentēm.
	

	2.11
	Savietojamība
	Piedāvātā servera modelis atbilst TrueNAS CORE un SCALE uzstādīšanas un darbināšanas pamatprincipiem kas norādīti TrueNAS dokumentācijā.**
	



* Tehniskajām prasībām atbilst ražotāja “SuperMicro” modelis SSG-540P-E1CTR36L (https://www.supermicro.com/en/products/system/storage/4u/ssg-540p-e1ctr36l). Skat. arī Nolikuma 2.6.  punktu “Ekvivalenti”.
** https://www.truenas.com/docs/core/, https://www.truenas.com/docs/scale/ 






[bookmark: _Toc175833138]PIELIKUMS B – Pretendenta pieteikuma paraugs

Pieteikums par piedalīšanos atklātā konkursā 
“Serveru piegāde”
(Iepirkuma identifikācijas Nr. LU MII 2024/15)

Ar šo ________________________ (Pretendenta nosaukums) apliecina, ka ir iepazinies ar atklātā konkursa “Serveru piegāde” (id.nr. LUMII 2024/15) nolikumu un tā pielikumiem, piekrīt nolikuma noteikumiem, apņemas tos ievērot un izpildīt, piekrīt piedalīties iepirkuma procedūrā un garantē iepirkuma procedūras dokumentos noteikto prasību izpildi, iepirkuma procedūras noteikumi ir skaidri un saprotami, piedāvājumā iesniegtā informācija ir patiesa, piedāvājums ir sagatavots individuāli un nav saskaņots ar konkurentiem. Pretendents apstiprina, ka šis piedāvājums ir derīgs līdz iepirkuma līguma noslēgšanai ar iepirkuma procedūras uzvarētāju.

	Informācija par Pretendentu

	Nosaukums:
	

	Reģistrācijas numurs:
	

	Juridiskā adrese:
	

	E-pasts (saziņai par iepirkuma procedūru):
	

	Banka norēķiniem, bankas kods:
	

	Bankas konts:
	

	Kontaktpersona (amats, vārds, uzvārds, tālrunis):
	

	[bookmark: _Ref86329467]Vai atbilst mazā vai vidējā uzņēmuma statusam[footnoteRef:2] [2:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz EUR 10 miljonus. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz EUR 50 miljonus, un/vai, kura gada bilance kopā nepārsniedz EUR 43 miljonus (sk. https://www.iub.gov.lv/sites/iub/files/content/Skaidrojumi%20(no%2018.05)/skaidrojums_mazajie_videjie_uzn.pdf).] 

	

	Persona (-as), kura (-as) ir uzskatāma (-as) par uzņēmuma patiesā labuma guvēju (-ām)[footnoteRef:3] [3:  Patiesā labuma guvējs – saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.apakšpunktu “fiziskā persona, kura ir klienta — juridiskās personas vai juridiska veidojuma — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts gadījuma rakstura darījums, un tā ir vismaz:
a) attiecībā uz juridiskajām personām — fiziskā persona, kurai tiešas vai netiešas līdzdalības veidā pieder vairāk nekā 25 procenti no juridiskās personas kapitāla daļām vai balsstiesīgajām akcijām vai kura to tiešā vai netiešā veidā kontrolē,
b) attiecībā uz juridiskiem veidojumiem — fiziskā persona, kurai pieder vai kuras interesēs ir izveidots vai darbojas juridisks veidojums vai kura tiešā vai netiešā veidā īsteno kontroli pār to, tostarp kura ir šāda veidojuma dibinātājs, pilnvarnieks vai pārraudzītājs (pārvaldnieks)
] 

	



Ja Pretendents ir piegādātāju apvienība:
	Piegādātāju apvienības dalībnieks, reģistrācijas numurs
	Vai atbilst mazā vai vidējā uzņēmuma statusam 2
	Aptuvenais veicamo darbu apjoms %
	Veicamo darbu raksturojums

	
	
	
	

	
	
	
	



Ja Pretendents balstās uz citas personas iespējām, lai apliecinātu kvalifikāciju:

	Personas, uz kuras iespējām balstās, nosaukums, reģistrācijas numurs, adrese, kontaktpersona, tālruņa numurs
	Vai atbilst mazā vai vidējā uzņēmuma statusam2
	Kvalifikācijas prasība, kuras izpildei persona piesaistīta
	Nododamo resursu apraksts un apjoms

	
	
	
	



Parakstot šo pieteikumu Pretendents apliecina, ka uz viņu, kādu no piegādātāju apvienības dalībnieku vai personas, uz kuras iespējām Pretendents balstās:
1. nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., un/vai 14.punktā noteiktie izslēgšanas iemesli;
2. nav attiecināmas sankcijas, kas varētu ietekmēt līguma izpildi atbilstoši Starptautisko un Latvijas Republikas nacionālo sankciju likuma 11.1 panta izslēgšanas nosacījumiem;
3. ir gatavs slēgt iepirkuma līgumu un nodrošināt pakalpojumu saskaņā ar visiem publiskā iepirkuma nolikuma noteikumiem.



Paraksta Pretendenta vadītājs vai vadītāja pilnvarota persona:
	Vārds, uzvārds, amats	
	

	Paraksts
	

	Datums
	





[bookmark: _Toc474421738][bookmark: _Toc474418097][bookmark: _Toc446491043][bookmark: _Toc446490996][bookmark: _Toc446341279][bookmark: _Toc445980025][bookmark: _Toc445979979][bookmark: _Toc445735030][bookmark: _Toc445734934][bookmark: _Toc428370496][bookmark: _Toc158973496][bookmark: _Toc175833139]PIELIKUMS C – CENU PIEDĀVĀJUMA PARAUGS

1. Cenas jānorāda saskaņā ar šī pielikuma 4. punktā sniegto formātu.
2. Cenas jānorāda, ieskaitot visus ar preces piegādi un tās garantijas servisa nodrošināšanu saistītos izdevumus.
3. Cenās iekļaujami visi nodokļi (izņemot PVN).
4. Cenu formāts:

Mūsu piedāvājums ir:


	Nr. p. k.
	Nosaukums
	Vienības cena bez 
PVN (EUR)
	Skaits
	Kopā cena piegādes vietā
 bez PVN (EUR)

	1
	Augstas veiktspējas datu glabāšanas serveris
	
	2
	

	2
	Augstas veiktspējas datu glabāšanas serveris
	
	2
	




Kopējā piedāvātā cena (bez PVN) ……………………………EUR (summa vārdiem)



5. Mūsu piedāvātā prece tiks piegādāta ne vēlāk kā …[ Pretendents norāda piedāvāto piegādes termiņu]…… (ne vairā kā 45 (četrdesmit piecu)) kalendāro dienu laikā no līguma vai papildu vienošanās noslēgšanas brīža.

Paraksta Pretendenta vadītājs vai vadītāja pilnvarota persona:
	Vārds, uzvārds, amats	
	

	Paraksts
	

	Datums
	


[bookmark: _Toc158973497][bookmark: _Toc175833140]
PIELIKUMS D – Pretendenta pieredze

IPretendentam jāiesniedz apliecināta informācija par Pretendenta pieredzi vismaz 2 (divās) iepirkuma priekšmetam atbilstoša veida preču piegādēs ne vairāk kā pēdējo 3 (trīs) kalendāro gadu laikā, norādot pasūtītāju, aparatūras vai iekārtu tipu (modeli), skaitu, kopējās izmaksas, kā arī saņēmēja kontaktpersonu. Informācija jāiesniedz saskaņā ar Pielikumu D
	Pasūtītājs
	Preču nosaukums, modelis
	Kopējais skaits pa preču veidiem
	
Kopējās izmaksas EUR (bez PVN)
	Saņēmēja kontaktpersona, tās tālruņa numurs

	
	
	
	
	

	
	
	
	
	

	
	
	
	
	





Paraksta Pretendenta vadītājs vai vadītāja pilnvarota persona:
	Vārds, uzvārds, amats	
	

	Paraksts
	

	Datums
	




[bookmark: _Toc158973498][bookmark: _Toc175833141]PIELIKUMS E – APAKŠUZŅĒMĒJU SARAKSTS

Ar šo pretendents ___________________(nosaukums) informē, ka līguma saistību izpilde tiks nodota šādiem apakšuzņēmējiem un apliecina, ka šo apakšuzņēmēju resursi ir atbilstoši nepieciešamā līguma saistību izpildei:

	Nr.p.
k.
	Apakšuzņēmēja nosaukums, reģistrācijas numurs
	Darbu  veids
	Līguma daļas apjoms EUR
	Norādīt, vai apakšuzņēmējs ir mazais vai vidējais uzņēmums[footnoteRef:4] [4:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz EUR 10 miljonus. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz EUR 50 miljonus, un/vai, kura gada bilance kopā nepārsniedz EUR 43 miljonus (sk. https://www.iub.gov.lv/sites/iub/files/content/Skaidrojumi%20(no%2018.05)/skaidrojums_mazajie_videjie_uzn.pdf).] 

	Kontaktpersona,
tālruņa numurs

	1.
	
	
	
	
	

	…
	
	
	
	
	




Apakšuzņēmēju sarakstam jāievieno katra apakšuzņēmēja apliecinājumu par tā gatavību veikt tam izpildei nododamo līguma daļu.


Paraksta Pretendenta vadītājs vai vadītāja pilnvarota persona:
	Vārds, uzvārds, amats	
	

	Paraksts
	

	Datums
	





Atklāta konkursa ar identifikācijas numuru LU MII 2024/15 “Serveru piegāde” APSPRIEDES nolikums

